EOL:Database-translated content pages main content content page id 300/mk

Здружението Енциклопедија на живиот свет (EOL) е посветено на совесна работа со информациите и поатоците што ги собира. EOL ги наведува овие правила за приватност со објаснување за тоа кои информации ги собира преку неговото мрежно место (www.eol.org) и како тие се користат. Членовите на здужението се придржуваат до овие правила кога делуваат во име на EOL.

Неличните информации се преземаат автоматски

EOL трајно ги заведува стандардните нелични технички информации, како вид на прелистувач и IP-адреса на сметачот на посетителот, со цел да добие увид во посетеноста, техничките потреби, и да може да ја подобри сопствената техничка делотворност.

Ние користиме услуги од трети лица за анализа на прометноста за да добиеме количинска анализа за употребата на EOL. Овие информации не содржат име, е-пошта, адреса и телефонски број.

EOL користи услужител (трето лице), моментално Google Analytics, за поставување на колачиња и анализа на информациите што тие ги собираат со цел да го направи мрежното место на EOL поинтересно и покорисно. Информациите што EOL ги собира од колачињата нема да се користат за правење на профили на корисници и ќе се употребуваат само во збирен облик. Доколку сакате, можете да наместите прелистувачот да отфрла колачиња од секое мрежно место што ќе го посетите. Ако ги исклучите колачињата, со тоа ќе ја исклучите можноста да додавате и менувате содржини на било кој начин, но ќе можете да ја гледате содржината што е видлива за секој обичен посетител. Можете и да го изземете вашиот прелистувач од активностите на Google Analytics на страницата изземање на прелистувач

Личните информации што ги поднесувате на EOL

EOL ги собира информациите што вие ќе ги поднесете; вие одлучувате колку информации ќе поднесете и како ќе го сторите тоа. Тука спаѓаат (не огрнаичувајќи се):

 Кога се пријавувате за билтен, RSS-канал, барате вести и информации. Кога се регистрирате на EOL. Кога наведувате лични информации поврзани со вашето учество на некој од форумите или проектите што ги нуди EOL.

Кога давате доброволен паричен прилог за EOL. 

Што прави EOL со личните информации

EOL работи со лични информации совесно и во склад со околностите во кои сте ги поднеле.

 Претплати: Ако се пријавите за билтен или RSS-каналот, ќе ви биде побарано да наведете е-пошта. Пријавата за билтен работи преку iContact, надворешен маркетиншки услужник за е-пошта, а личните информации ќе се користат за раководење со регистрациите и општењето. Употребата на iContact подлежи на неговите правила за приватност и другите услови што важат за користењето на вакви услуги. Правилата можете да ги прочитате на нивното мрежно место.</li>

Регистрација: Кога се регистрирате на EOL ќе ви бидат побарани контактни информации и профил. Личните информации што ќе ги наведете при регистрацијата нема да бидат достапни за јавноста. Ако се регистрирате како кустос, на вашиот профил јавно ќе се истакне вашето име, полномоштва (квалификации), опсег на интерес и во која установа работите (ако е применливо). Кога сте кустос, јавноста нема да може да ја види вашата е-пошта; но треба да знаете дека вашето име е врзано за кустоската работа што ја вршите.</li> Учество на EOL со поднесување на содржини: EOL е посветена на развој на отворена збирка. Ако учествувате во Енциклопедијата на живиот свет со поднесување на содржини (слики, текст, видеоснимки и др. информации), поднесеното ќе биде јавно архивирано. Во поднесеното не ставајте лично препознатливи податоци и други информации што не сакате да бидат јавни. Имајте на ум дека вашето корисничко име ќе биде достапно за јавноста. Имајте предвид и дека надворешните лица може да користат збирни податоци за цели на истражување, но каде корисниците нема да бидат препознатливи (на пр. да утврдат како граѓанските научници општат со научниците и како EOL општи со граѓанските научници и научниците).

Засега, видеоснимките и фотографиите мора да се поднесуваат преку <a href="http://www.flickr.com/groups/encyclopedia_of_life">групата на Flickr</a>, <a href="http://vimeo.com/groups/encyclopediaoflife">Vimeo</a>, <a href="https://mk.wikipedia.org/wiki/commons:Главна_страница?uselang=mk">Викимедија</a>, или некој од соучесниците во содржините на EOL; вашата употреба на овие технологии на трети лица подлежат на правилата на приватност на тие трети лица и другите услови наведени на нивните мрежни места.</li> Учество во EOL со поднесување на мислење: Можете да поднесете мислење или примедба непосредно кај персоналот на EOL преку мрежното место или користејќи ги контактните информации на персоналот наведени на мрежното место. Ако во напишаното оставите свои лични информации, знајте дека ќе бидат искористени само за да ви одговориме.

Можете да дадете мислење на јавен начин, преку механизмите за таа намена што ги поседуваат третите лица. Употребата на овие механизми подежи на правилата за приватност и другите услови на третото лице. Нив ќе ги најдете на нивните мрежни места. Имајте на ум дека, иако разговорите се наменети за регистрирани корисници на EOL, тие сепак се јавни по карактер бидејќи самото регистрирање на EOL е отворено за секого.</li>

Поддршка за EOL со доброволни прилози: Кога давате доброволен паричен прилог за EOL преку <a href="http://www.eol.org/donate">страницата за поддршка</a>, EOL ќе ги употреби вашите лични информации за да го обработи прилогот. Можноста за давање на прилози е овозможена од Cybersource Corporation, надворешен услужник за е-трговија. Како таква, употребата на услугата подлежи на изјавата за приватност на Cybersource и другите услови што важат за користењето на вакви услуги. Правилата се наведени на нивото <a href="http://www.cybersource.com/">мрежно место</a>. EOL ги користи личните информации и за да ги контактира дарителите за престојните збиднувања поврзани со EOL.</li>

EOL може да споделува информации со трети лица само ако е убедена дека таквото откривање е разумно неопходно за да (а) покрене постапка ако има сомнеж за незаконски активности; (б) ги примени или наметне правилата или условите на EOL; (в) испочитува правна постапка како налог за претрес, врачи судска покана, одредба или судски налог; или (г) ги заштити правата, угледот и сопственоста на EOL или нејзините корисници, соучесници или јавноста. Во друг случај EOL не го изнајмува, продава или поднесува вашето име и контактни информации на трети лица.

Вие ја контролирате вашата е-пошта и нагодувањата за општење

EOL им испраќа е-билтени и други известувања на регистрираните кустоси, надворешни соработници, членови, претплатници и соучесници во содржините. Примачите на пораките можат да се откажат од нив во секое време проследувајќи ги напатствијата наведени во пораката. Регистрираните преку мрежното место може да се претплаќаат и откажуваат во секое време преку нивните нагодувања за е-пошта.

Вметнувања, врски и технологија од трети лица

Од време на време EOL вметнува технологија или става врски до мрежни места на трети лица. Третите лица работат независно од EOL и EOL нема контрола врз нивниот однос кон приватноста и нивните содржини; употребата на трети лица не значи дека EOL ги застапува или поддржува тие трети лица, нивната технологија, мрежно место или содржини.

EOL им препорачува на корисниците да ги прочитаат правилата за приватност на сите мрежни места што ги посетуваат.

Безбедност

EOL презема разумни чекори на претпазливост за да спречи неовластен пристап до информациите на EOL. За жал, ниедно мрежно место не може наполно да ги елиминира безбедносните ризици. Вие сте одговорни да ја зачувате тајноста на податоците во регистрацијата и лозинката.

Деца

EOL свесно не собира лично претпознатливи информации од деца под 13 годишна возраст. Доколку еден родител или старател дознае дека неговото дете ни дало свои Лични информации без негова дозвола, тогаш треба да се обрати на EOL на адресата secretariat@eol.org. Ако EOL дознае дека дете под 13 години дало Лични информации, EOL ќе ги избрише таквите информации од нејзината евиденција.

Вашите коментари се добредојдени

EOL е здружение каде одговорноста ја делат многумина. Сите прашања и мислења во врска со приватноста упатете ги на адресата secretariat@eol.org.

EOL може повремено да ги менува овие правила за приватноста; измените ќе бидат објавени на оваа страница.

август 2011